
U Sarajevu, decembar 2024. godine
U skladu sa članom 96. Zakona o unutrašnjoj trgovini (Službene novine FBiH, br: 87/24), te na osnovu ovlaštenja Statuta “Kristal pro d.o.o. ”  Sarajevo, u daljem tekstu Društvo, Direktor donosi :

PRAVILNIK
o uslovima prodaje


I OPŠTE ODREDBE

Član 1.

(1) Ovim Pravilnikom se uređuju uslovi prodaje proizvoda i robe (cijena, način plaćanja, isporuka, bonifikacija, i sl.).

Član 2.

(1) Društvo “Kristal pro ” d.o.o. Sarajevo, u okviru registrovane djelatnosti bavi se trgovinom na veliko i malo. Ovim pravilnikom uređuju se uslovi prodaje na veliko i malo.

(2) Društvo svoje proizvode prodaje u sjedištu društva, maloprodajnim objektima i putem platformi za  oglašavanje (trgovina na daljinu).


Član 3.

 “Kristal pro ” d.o.o. Sarajevo će djelatnost trgovine vršiti u skladu sa propisima koji regulišu ovu djelatnost i to :

- Zakon o unutrašnjoj trgovini FBiH (Službene novine FBiH br. 87/24),
- Zakon o zaštiti potrošača BiH (Sl. Glasnik BiH 25/06),
- Zakon o kontroli cijena (Službene novine FBiH, br. 2/95, 70/08 i 39/24),
- Zakon o deviznom poslovanju (Službene novine FBiH, br. 47/10),
- Važećim poreznim propisima,
- Pravilnik o uslovima i načinu formiranju cijena  “Kristal pro” d.o.o. Sarajevo, broj : 19/2024
- Pravilnik o prodajnim podsticajima “Kristal pro” d.o.o. Sarajevo, broj : 18/2024


II ISPORUKA PROIZVODA / ROBE

Član 4.

Pod isporukom proizvoda / robe podrazumijevaju se sve potrebne radnje koje će“Kristal pro” d.o.o. Sarajevo izvršiti kako bi prema prirodi posla kupac mogaopreuzeti robu.

Član 5.

(1) Isporuka robe će se vršiti ličnim preuzimanjem u poslovnici, isporukom putem brze pošte ili putem usmenog dogovora i dostave izvršene od uposlenika prodavca.

(2) Rok isporuke, ukupno ugovorene i specificirane količine proizvoda / roba, bit ce utvrđen usmenim dogovorom sa kupcem prilikom prodaje, ili ukoliko je potpisan ugovor o realizaciji, shodno definisanom terminu.

(3) Ukoliko se desi da prodavac ne izvrši svoje obaveze u ugovorenom roku iz razloga za koji je odgovoran, platit će kupcu ugovorenu kaznu obračunatu na vrijednost proizvoda / robe koja nije isporučena, ako to kupac bude zahtijevao.

Član 6.

(1) Prodavac je dužan isporučiti proizvode /robu u količini, kvaliteti i vrsti kako je predviđeno ugovorom, te pakiranu, zaštićenu na način predviđen ugovorom.

(2) Kupac je dužan preuzeti ugovorenu isporuku onako kako je predviđeno ugovorom.

(3) Obaveza kupca preuzimanja isporuke općenito se sastoji u obavljanju svih radnji koje se razumno od njega očekuju da bi omogućio prodavcu da izvrši isporuku.

Član 7.

Do isporuke/predaje proizvoda / robe kupcu ( do momenta obostranog potpisivanja Zapisnika o kvantitativnom prijemu proizvoda / robe bez primjedbi) rizik slučajne propasti ili oštećenja proizvoda / robe snosi prodavac , a s isporukom/predajom proizvoda / robe rizik prelazi na kupca.

Član 8.

Mjesto isporuke će biti određeno dogovorom, odnosno u svim drugim slučajevim u sjedištu Društva ili u drugim prodajnim objektima u sastavu Društva.


III POSTUPAK FORMIRANJA CIJENA

Član 9.

(1) Za formiranje cijena i utvrđivanje uslova prodaje proizvoda/robe, nadležan je Direktor.

(2) Direktor može ovlastiti i drugog zaposlenika da vrši formiranje cijena i utvrđivanje uslova prodaje proizvoda / robe.

Član 10.

(1) Postupak formiranja cijena utvrđen je Pravilnikom o uslovima i načinu formiranju cijena “Kristal pro” d.o.o. Sarajevo.

(2) Cijene svih artikala su dostupne kupcu u prostorijama prodajnih objekata, a po potrebi i na zahtjev kupca mogu odštampati cjenovnici svih roba, kao i istaknute cijene na platformama za elektronsku prodaju.

(3) Sve cijene su istaknute u konvertibilnim markama (KM).









IV USLOVI I NAČIN PLAĆANJA

Član 11.

Kupci mogu izvršiti plaćanje robe na sljedeće načine :

-  Gotovinom
-  Važećim karticama banaka putem POS terminala
-  Virmanskom uplatom
-  Kupovinom na kredit putem kreditnih organizacija

Član 12.

(1) Prodavac je dužan izdati kupcu fakturu u skladu sa odredbama Pravilnika o primjeniZakona o porezu na dodatnu vrijednost, uz koju je obavezan priložiti dokaz o izvršenoj isporuci, otpremnicu, ili obostrano potpisan zapisnik o kvantitativnom prijemu proizvoda/robe i sl.

(2) Rok za plaćanje počinje teći od dana ispostavljanja ispravne fakture na adresu kupca.



V TEHNIČKE KARAKTERISTIKE / KVALITET PROIZVODA / ROBE

Član 13.

Isporučeni proizvodi i roba u svemu mora odgovarati tehničkim karakteristikama i u skladu sa deklaracijom proizvoda.


Član 14.

(1) Prodavac garantuje da ce isporučeni proizvodi i roba biti originalna i da ce biti isporučena neoštećena.

(2) Proizvodi i roba koja se isporučuje kupcu mora biti upakovana u originalnoj i neotvorenoj ambalaži od originalnog proizvođača uz označavanje pakovanja na propisan način.

(3) Proizvodi i roba moraju biti zapakovani tako da mogu izdržati transport, manipulaciju i eventualno skladištenje u razumnom vremenskom roku.


VI BONIFIKACIJA I POPUSTI

Član 15.

(1) Direktor ili od njega ovlašteno lice, moze prilikom prodaje proizvoda i roba, pod određenim uslovima, određenim kategorijama kupaca davati popuste ili rabate.

(2) Popuste, rabate i prodajne podsticaje prodavac će davati u skladu sa odredbama člana 100. Zakona o unutrašnjoj trgovini, odnosno u skladu sa posebnim Pravilnikom o prodajnim podsticajima.




VII GARANTNI PERIOD

Član 16.

(1) Za isporučene proizvode i robe za koje je propisana garancija ( kao što su tehnički uređaji i sl) prodavac daje garanciju za određeni garantni period za konkretnu vrstu proizvoda i robe.

(2) Garantni period i rok određuje PROIZVOĐAČ robe tj njegov zakonski zastupnik ( UVOZNIK ) i reguliše u ugovoru a počinje teći od datuma obostranog potpisanog zapisnika o kvantitativnom prijemu proizvoda i robe, bez primjedbi.

(3) Na osnovu predatog garantnog lista kojim proizvođac proizvoda / robe garantuje ispravno funkcionisanje iste, kupac ima pravo zahtjevati od prodavca da proizvode / robe, koji ne odgovaraju spacificiranim zahtjevima od strane kupca, popravi u određenom roku ili ako         to ne učini da umjesto njih isporuči proizvode / robe koji funkcionišu ispravno, a sve u skladu sa odredbama Zakona o unutrašnjoj trgovini i Zakona o zaštiti potrošača.

Član 17.

(1) Postgarantni period / rok iznosi 2 godine i počinje teći nakon isteka garantnog roka.

(2) U periodu postgarantnog perioda prodavac je obavezan da kupca snadbjeva rezervnim dijelovima za isporučene proizvode / robe.


VII OSTALE ODREDBE

Član 18.

Pravilnik je dostupan u poslovnim prostorijama u sjedištu Društva, u prostorijama podružnica (poslovnih jedinica) kao i na web stranici prodavca.

Član 19.

Za primjenu ovog Pravilnika odgovoran je Direktor, odnosno od njega ovlaštena osoba.

Član 20.

Ovaj Pravilnik stupa na snagu danom donošenja.

U Sarajevu,  04.12.2024 godine.


Direktor

_________________
Jaha Merima
